Likumprojekts

**Grozījumi Finanšu un kapitāla tirgus komisijas likumā**

Izdarīt Finanšu un kapitāla tirgus komisijas likumā (Latvijas Republikas Saeimas un Ministru Kabineta Ziņotājs, 2000, 13. nr.; 2001, 24. nr.; 2009, 2., 6. nr.; Latvijas Vēstnesis, 2009, 196. nr.; 2010, 205. nr.; 2011, 169. nr.; 2012, 186. nr.; 2013, 183., 243. nr.; 2015, 122. nr.; 2016, 108. nr.; 2019, 129. nr.) šādus grozījumus:

1. Papildināt 20. pantu ar trešo daļu šādā redakcijā:

"(3) Komisija ir atbildīga par zaudējumiem, kas trešai personai nodarīti ar Komisijas amatpersonas, darbinieka vai pilnvarnieka rīcību, pildot savus amata pienākumus, tikai gadījumā, ja amatpersona, darbinieks vai pilnvarnieks ir tīši rīkojies prettiesiski vai pieļāvis rupju neuzmanību."

2. Papildināt pārejas noteikumus ar 27. un 28. punktu šādā redakcijā:

"27. Finanšu un kapitāla tirgus komisijas padome ir atbildīga par tādas iekšējās kontroles sistēmas uzturēšanu, kāda ir nepieciešama, lai nodrošinātu Finanšu un kapitāla tirgus komisijas 2022. gada finanšu pārskatu, kas sniedz patiesu un skaidru priekšstatu un, kas nesatur ne krāpšanas, ne kļūdas dēļ izraisītas būtiskas neatbilstības, sagatavošanu.

28. Finanšu un kapitāla tirgus komisija līdz 2022. gada 31. decembrim sadarbībā ar Latvijas Nacionālo arhīvu nodrošina Finanšu un kapitāla tirgus komisijas līdz 2019. gadam (ieskaitot) radīto un uzkrāto pastāvīgi glabājamo dokumentu aprakstīšanu un nodošanu glabāšanā Latvijas Nacionālajā arhīvā.”.

Finanšu ministrs J. Reirs

Jenerte, 67095502

Liene.Jenerte@fm.gov.lv

Cerbulis, 67774817

Guntis.Cerbulis@fktk.lv